esimesel jaanuaril oli suur koristamine ja pakkimine ja kaos. kõik olid superhüperväsinud vingest banketist ja veel vingemast tantsuõhtust. teismelised vastutasid diskomusa eest ja see oligi tõeliselt hea. mina vana inimesena kobisin juba kell kolm magama, noorem rahvas mängis veel unot poole viieni. üks teismelistest oli burundi päritolu ben rootsist. ossa, kus me tegime temaga tantsu aafrika moodi! mul kleidisaba aina lehvis kui me karglesime. hingeldama võttis küll. tantsupõranda dancing queen oli loomulikult kümneaastane judit, kelle isa on nigeeriast ja ema rootsist. see tibi on rütm ise! ma tantsin temaga alati, kui võimalik, teeme oma vahvaid koreograafiaid ja naerame nii, et põsed valusad. saime temaga muidu ka sel korral paremateks sõpradeks, suvekonverentsil me suhtlesime siiski tantsuväliselt üpris vähe. nüüd ta aga uuris mult, kuidas ma ristitud sain ja lisaks sain selle au osaliseks, et tegin talle uusaastapeo soengu. krässus juuksed on imelikud, ma pole neid kunagi soengusse allutada püüdnud. aga ma ütleks, et päris kena krunn sai juditile pähe.